google/wiki40b huggingface dataset:
בוריס טאדיץ'

בוריס טאדיץ' (בסרבית: Борис Тадић, להאזנה (מידע · עזרה); נולד ב-15 בינואר 1958) היה הנשיא האחרון של סרביה כמדינה בתוך האיחוד המדיני של סרביה ומונטנגרו והנשיא הראשון של סרביה העצמאית. הוא היה בתפקיד למשך שתי קדנציות, בין השנים 2004–2012.

ביוגרפיה

טאדיץ' נולד בעיר סרייבו בבוסניה הרצגובינה לליובה טאדיץ' פילוסוף במקצועו ולנבנקה, פסיכולוגית. סביו נרצחו במלחמת העולם השנייה בקרואטיה על ידי האוסטאשה בשל מוצאם הסרבי ונחשבים לחלק מקורבנות השמדת הלא יהודים במלחמת העולם השנייה.
בנעוריו עבר לבלגרד, שם למד בבית הספר התיכון במגמת פסיכולוגיה. לטאדיץ' תואר בפילוסופיה ופסיכולוגיה. כמו כן לימד פסיכולוגיה בגמנסיה הראשונה בבלגרד. בשנים 1997–2000 כיהן כראש המכון לפוליטיקה, דמוקרטיה וכישורים.

כניסתו לפוליטיקה

בשנת 1990 הצטרף למפלגה הדמוקרטית הסרבית בסרביה וכיהן במספר תפקידים בהם:
מזכיר המפלגה, נשיא המפלגה (כיהן פעמיים, בפעם השנייה לאחר רצח הנשיא הקודם בתפקיד זוראן ג'ינג'יץ').
בשנת 2002 מונה כשר התקשורת של יוגוסלביה, בשנת 2003 נבחר לשר ההגנה של סרביה ומונטנגרו, במסגרת זו ביקר בישראל.
בשנת 2003 נבחר גם לחבר הפרלמנט בסרביה ומונטנגרו מטעם המפלגה הדמוקרטית ושם גם כיהן כיו"ר גוש האופוזיציה הדמוקרטית ושנה לאחר מכן מונה לנשיא המפלגה בעקבות הירצחו של ג'ינג'יץ'.

נשיא סרביה במסגרת האיחוד המדיני עם מונטנגרו

בשנת 2004 נבחר לנשיא סרביה כשזו הייתה חלק מן האיחוד המדיני של סרביה ומונטנגרו, וזאת לאחר שלסרביה לא נתמנה נשיא במשך כשנתיים. הוא גבר על מועמד הימין הקיצוני טומיסלב ניקוליץ' לאחר שני סיבובים, עם 27.3% בסיבוב הראשון ו-53.24% בסיבוב השני, והחל לכהן כנשיא ב-11 ביולי 2004.
ב-1 בדצמבר 2004, אירעה תאונה במהלך נסיעתו בשיירת הנשיא, כאשר סרבי עובד שגרירות ארצות הברית פגע במכוניות בשיירה ונמלט. המקרה הזכיר את ניסיון ההתנקשות בראש הממשלה הסרבי זוראן ג'ינג'יץ' שבועות ספורים לפני הרצחו. חקירה העלתה כי ההתנגשות בשיירה הייתה תאונה ולא הייתה כלל כוונה להתנקש בטאדיץ'.
טאדיץ' היה ראש המדינה הראשון של סרביה שנפגש עם האפיפיור, מפגש זה אירע ב-28 בספטמבר 2005 עת שנפגש עם בנדיקטוס השישה עשר.

נשיא סרביה

ב-5 ביוני 2006 הכריזה סרביה בראשותו על עצמאותה, לאחר פרישת מונטנגרו מהאיחוד המדיני של שתיהן. טאדיץ' אף הניף את דגל סרביה ליד האומות המאוחדות לאחר מכן.
ב-3 בפברואר 2008 נבחר שוב לנשיא סרביה, לראשונה כמדינה עצמאית.
ב-4 באפריל 2012 התפטר טאדיץ' מנשיאות סרביה כדי לשפר את סיכויי מפלגתו בבחירות לפרלמנט, והכריז כי יתמודד על תפקיד הנשיא גם בבחירות הקרובות. בבחירות, שהתקיימו ב-6 במאי 2012, העפיל טאדיץ' לסיבוב השני. בסיבוב השני, שהתקיים ב-20 במאי 2012, הובס טאדיץ' על ידי טומיסלב ניקוליץ'.

חיים אישיים

טאדיץ' נשוי ואב לשניים.
כאשר נפגשנו לראשונה

עלילה

נוח (אדם דווין) מבלה לילה מושלם עם אייברי (אלכסנדרה דדריו), נערת החלומות שלו, אבל מבחינתה הם חברים בלבד. כעבור שלוש שנים היא נישאת לאית'ן (רובי אמל). ונוח תוהה מה עשה לא בסדר, עד שזכה בהזדמנות לחזור בזמן באמצעות מכונת צילום, ולשנות את הלילה בו נפגשו שוב ושוב במטרה לתקן את העתיד, אך לא יודע שדבר זה עלול לשנות באופן מוחלט את עתידו הלא נודע.
הטובות לקרב

רקע כללי

אירועי הסדרה מתרחשים כשנה לאחר סיום העונה האחרונה של "האישה הטובה". הסדרה עוקבת אחרי דיאן לוקהארט (כריסטין ברנסקי), שלאחר צאתה לגמלאות ממשרד עורכי הדין שבו היא שותפה מגלה שכל חסכונותיה אבדו בהונאה פיננסית. בהונאה מעורבת משפחתה של בת הסנדקות של לוקהארט, מיה רינדל (רוז לזלי), שנכנסת כמתמחה למשרד עורכי הדין של לוקהרט זמן קצר לפני שההונאה מתגלה. בעקבות איבוד חסכונותיה, לוקהארט מעוניינת לחזור למשרד כשותפת שם, כפי שהיה טרם פרישתה, אך שותפיה לשעבר אינם מאפשרים לה, ומציעים שתחזור על תקן יועצת בלבד. בנוסף, גם המוניטין של רינדל נפגע באופן קשה בעקבות תקרית ההונאה. השתיים – בהובלתה של לוקה קווין (קוש ג'ומבו) – עוברות לעבוד בחברת עורכי הדין רדיק, בוסמן וקולסטד, חברה יוקרתית שמורכבת ברובה מאפרו-אמריקאיים, ומתמחה בתביעות כנגד אלימות משטרתית.
טד טרנר

ביוגרפיה

טרנר החל להתחרות בשיט יאכטות בגיל 12 והתחרה במבחנים האולימפיים לאולימפיאדת טוקיו (1964). ב-1977 היה רב החובל של היאכטה Courageous בתחרות גביע אמריקה וב-18 בספטמבר 1977 הגן בהצלחה על תואר גביע אמריקה בניצחון 0–4 על אוסטרליה. ב-1993 נבחר להיכל התהילה של גביע אמריקה וב-2011 להיכל התהילה הלאומי לשיט.
טרנר ירש את סוכנות הפרסום של אביו ב-1963 לאחר שהלה התאבד. הוא הרחיב את עסקיו לתחומים אחרים בעולם התקשורת כשרכש תחנת רדיו באטלנטה ב-1970 והחל בבניית אימפריית "Turner Broadcasting System". כעשור לאחר מכן הקים את CNN, שהובילה מהפכה בעולם התקשורת, בעיקר לאחר סיקוריה הבולטים את אסון מעבורת החלל צ'לנג'ר (1986) ואת מלחמת המפרץ הראשונה (1990). קבוצת הבייסבול שרכש, האטלנטה ברייבס הפכה למותג לאומי בארצות הברית, והוא הקים את משחקי הרצון הטוב, מפעל ספורט שפעל במשך כ-15 שנים.
ב-1991 הוכתר כאיש השנה של המגזין טיים, והיה לאיש התקשורת הראשון שזוכה בכך.
בשנת 2000, קיבל תואר דוקטור לשם כבוד מטעם אוניברסיטת חיפה.
הונו הוערך בספטמבר 2011 על ידי המגזין פורבס כעומד על 2 מיליארד דולר.
בספטמבר 2018 סיפר טרנר בריאיון בטלוויזיה כי הוא סובל מדמנציה עם גופיפי לואי.

עמדותיו הפוליטיות

טרנר ידוע כפרו-פלסטיני, ואף טען (בזמן שכיהן כמנכ"ל CNN) ב-2002 כי גם מדינת ישראל מבצעת טרור. בתגובה, ממשלת אריאל שרון הגיבה שהטענות של טרנר "טיפשיות".
ב-2006 בראיון לתוכנית האירוח של דייוויד לטרמן, טען טרנר בעד ההתחמשות הגרעינית באיראן: "לנו (ארצות הברית) יש 28 אלף. למה להם (לאיראן) אסור 10? ושלא נדבר על ישראל- להם יש כ-100".James Bowman, Media Madness: The Corruption of Our Political Culture, Encounter Books, 2009-04-26. (באנגלית)
במעמד אחד כינה טרנר את מבצעי פיגועי 11 בספטמבר "אמיצים". עם זאת, בראיון מאוחר יותר טען ששגה בלשונו.
מבחן AKS לראשוניות

מבחן AKS לראשוניות הוא אלגוריתם דטרמיניסטי להוכחת ראשוניות שנוצר ופורסם על ידי מנינדרה אגרוול, ניראג' קיאל, וניטין סקסנה מהמכון ההודי לטכנולוגיה קנפור,  ונקרא על שמם. האלגוריתם התפרסם ב-6 באוגוסט 2002, במאמרם "PRIMES is in P". החוקרים קיבלו שבחים רבים על עבודתם, כולל פרס גדל לשנת 2006 ופרס פולקרסון לשנת 2006. האלגוריתם קובע האם מספר הוא ראשוני או פריק בזמן ריצה פולינומי.

רקע מתמטי

אלגוריתם AKS מבוסס על המשפט המתמטי הבא: בהינתן מספר שלם n, גדול מ-2, ומספר שלם a, זר ל-n, המספר n הוא ראשוני אם ורק אם מתקיימת הקונגרואנציה (הפולינומית) הבאה: 
.
המשפט הוא הכללה לפולינומים של המשפט הקטן של פרמה, וניתן להוכיח אותו בעזרת הבינום של ניוטון עם התכונה של מקדם בינומי:
 לכל k הקטן מ-n, אם ורק אם n הוא ראשוני.
מושב בחיים

מושב בחיים (בגרמנית: Sitz im Leben, נקרא גם מאחז בחיים) הוא מונח במחקר המקרא שטבע החוקר הרמן גונקל (1862–1932) בהקשר לחקר הסוגים הספרותיים במקרא (בגרמנית: Gattungsgeschichte; באנגלית: Form Criticism). כתוצאה מהבנת המושב בחיים (לדוגמה: האם מדובר בשיר שהושר בבית המקדש, או בסיפור שסופר מסביב למדורת השבט, וכיוצא בזה) ניתן להבין טוב יותר את הקשרו של הטקסט, מבנהו ומטרותיו. המושב החיים הוא ההקשר הסוציולוגי בו נכתבה יצירה ספרותית או ההקשר הסוציולוגי בה יצירה כזו עתידה להיות מבוצעת (אם מדובר ביצירה בעלת מאפיינים ליטורגיים).
מושג זה התקבל כמושג יסוד בחקר המקרא ואף מחוץ לתחום זה. בבלשנות, המושב בחיים מתייחס לפרגמטיקה.

תורת הצורות והמושב בחיים

הרעיון העומד בבסיס שיטתו של גונקל הוא שבספרות המזרח הקדום בכלל, ובתנ"ך בפרט ישנה הקפדה על ייחודיות הצורות הספרותיות השונות למצבים חברתיים ונפשיים ספציפיים. לדעת גונקל, הצורות הספרותיות השונות בספרות המקרא התפתחו והתגבשו עוד קודם שעלו על הכתב כמקטעים בתוך מסגרת ספר תנ"כי זה או אחר. השקפות שונות, טקסים שונים ומציאויות חברתיות באו לידי ביטוי בצורות ספרותיות שונות - מזמורים, נאומים, סיפורים, שירים וכו'. על כן, גונקל סבר כי הבנת מהותם של טקסטים מקראיים שונים תלויה ביכולת ההפרדה בין הצורות השונות ובעמידה על גלגוליו של הטקסט מהשלב הראשוני האוראלי, ועד לצורתו הנוכחית באמצעות התחקות אחר התפקיד שמילאו הצורות השונות בחייהם של אנשי אותה תקופה. חיפוש זה מכוון לשאלה באילו הזדמנויות חוזרות סופרו או הושרו הקטעים השונים.

יישומים

גונקל עצמו יישם את תורת הצורות שלו בעיקר בהבחנה שערך במבוא שלו לספר תהלים בין סוגי המזמורים השונים שבספר זה - המנונים, מזמורי המלכת האל, תלונות, תודות ומזמורי מלך. כמו כן, החל בסיווג גם באשר לאגדות ספר בראשית וגם באשר למושבם בחיים של נאומים שונים בספרי נביאים.
את דרכו של גונקל המשיכו תלמידיו ובהם הוגו גרסמן (1877–1927) ואלברכט אלט (1883–1956) אשר אימץ את שיטת החיפוש אחר המושב בחיים בהקשר של החוק המקראי, מתוך כוונה לעמוד באמצעות כך על שלבי התפתחותו.
המושג אומץ ויושם גם על ידי חוקרי ספרות חז"ל אשר התייחסו לשאלת המושב בחיים של הדרשות על המקרא בכלל, והדרשות הסיפוריות, המרחיבות את הסיפור המקראי (סיפור דרשני) בפרט: האם המושב בחיים שלהן הוא בית המדרש, וממילא קהל היעד שלהן הוא קהל למדני ומשכיל, או שהמושב בחיים המרכזי שלהן הוא בית הכנסת, וממילא הן אמורות לפנות לקהל רחב ומגוון יותר.
ידיעה

ידיעה היא ההכרה הוודאית של אדם בכך שטענה מסוימת היא אמיתית. זאת להבדיל מסברה, שהיא האמונה שעובדה מסוימת היא אמת אך ללא ודאות.
הידיעה נשענת על מידע המאוכסן בזיכרון סמנטי, שהוא חלק מהזיכרון מפורש של הזיכרון לטווח ארוך.
על פי אברהם מאסלו, לאדם יש צורך לדעת ולהבין.
ילדת הפלא

תקציר העלילה

הסדרה מתמקדת ב-"ויקי", אנדרואיד בצורה של ילדה בת 10, שנבנתה על ידי מהנדס הרובוטיקה טד לוסון, כדי לשמש כלי עזר לילדים נכים. ויקי נלקחת על ידי לוסון לביתו כדי שהיא תוכל להתאים את עצמה לסביבה משפחתית. משפחת לוסון מנסה לשלב את הרובוט כילדה המאומצת שלהם.
משפחת לוסון מנסה לשמור על קיום הרובוט בסוד, אבל השכנים החטטניים שלהם, משפחת ברינדל, קופצים לבקר ברגעים הכי לא צפויים - במיוחד הילדה של השכנים, הארייט ברינדל. ההומור של הסדרה מתמקד בניסיונותיה של ויקי ללמוד את ההתנהגות האנושית והניסיונות של המשפחה להסוות את העובדה שהיא לא ילדה אמיתית.
מדנג

היסטוריה

הביולוג הרוסי ניקולאי מיקלוהו מלקלאי (Николай Николаевич Миклухо-Маклай) היה ככל הנראה האירופאי הראשון שהגיע לאזור בשנת 1871. הוא שהה באזור 15 חודשים והיו לו יחסים טובים עם התושבים המקומיים עד שעזב עקב מחלת המלריה.
ב-1884 הגיעו לאזור נציגיה של חברת גינאה החדשה הגרמנית (Deutsche Neuguinea-Kompagnie) וניסו להקים בסיס לפעילותם בכמה אתרים, כולל במיקומה הנוכחי של מדנג, אך הם הוכו שוב ושוב במלריה. בסופו של דבר הם התמקמו ברבאול.
ב-1942, במלחמת העולם השנייה, כבשו היפנים את מדנג ללא קרב. בספטמבר 1943 ניסו כוחות צבא אוסטרליה לשחרר את מדנג ואת סביבתה בקרב רכס פיניסטר ונכשלו. העיירה שוחררה לבסוף ב-24 באפריל 1944. במהלך הקרב העיירה נהרסה כמעט לגמרי ונבנתה מחדש לאחר מכן.

ארגונים חוץ-ממשלתיים

מדנג מהווה בסיס לפעילותם של ארגונים חוץ-ממשלתיים רבים שפועלים בפפואה גינאה החדשה. בין הארגונים הללו ניתן למנות את קוסו אינטרנשיונל (Cuso International), שירות המתנדבים מעבר לים, (Voluntary Service Overseas), ארגון הצילו את הילדים  (Save the Children),  הקרן העולמית לשימור חיות הבר וארגונים נוספים.
PayPal

מהות השירות

האתר והשירות הוקמו כדי לאפשר רכישה או מכירה קלה יותר דרך האינטרנט. האתר עובד עם מספר רב של מדינות, ובחלקן ישנה הגבלה של העברת כסף באמצעות השירות לבעל חשבון אחר או הגבלות אחרות. הכנסות השירות הן מעמלות המוכרים ומפרסום.
יתרונותיו של אתר מסוג זה הם אבטחה וריכוזיות. פרטי כרטיס האשראי נמצאים באתר מרכזי אחד, ולא מופצים באתרים רבים, שקשה לדעת מהי רמת האבטחה שלהם והסיכון שבהם לחשיפת פרטי כרטיס האשראי. מכיוון שמדובר באתר גדול, ייחודי ומקצועי לנושא, שמשקיע הרבה בנושא אבטחת המידע, ההנחה היא שהסיכון לדליפת הנתונים נמוך יותר מאשר ברוב האתרים.
החברה מתחייבת גם לנסות לעזור ללקוח במקרה שהתבצעה תקלה ברכישה, כגון קניית מוצר לא תקין, תיאור המוצר היה שגוי, או שהמוצר לא הגיע ללקוח. תחילה נפתח "עימות" שבו הקונה או המוכר מערערים על תקינות העסקה. במקרה ששני הצדדים לא הגיעו להסכמה, רשאי אחד הצדדים "להסלים" את המחלוקת לתביעה, שבה פייפאל יבחן את המחלוקת תוך שהוא נותן לצד השני זמן מסוים לענות. במקרה שהצד השני לא ענה במסגרת הזמן (בדרך כלל, כ-7 ימים) תוכרע המחלוקת באופן אוטומטי לטובת התובע. במקרה שהנתבע ישיב, פייפאל יבחן את האירוע ויכריע לטובת אחד הצדדים. לעיתים קורה שקונים מנצלים שירות זה לרעה, וטוענים טענות שקריות. לעיתים קורה שמוכרים מתלוננים על כך שקונים מתלוננים שהמוצר לא הגיע, או שהגיע במצב לא טוב, ובכך הם מאלצים את המוכר לתת החזר גם אם המוצר הגיע במלואו.

היסטוריה

החברה הוקמה על ידי מקס לווצ'ין ופיטר ת'יל תחת השם Confinity בדצמבר 1998.  במרץ 2000 התאחדה החברה עם המתחרה העיקרית שלה בשם "X.com" בבעלות המיליארדר, אילון מאסק. ב-2002 רכשה חברת eBay (אתר מכירה וקנייה מקוונת) את PayPal כדי לאפשר תשלום נוח ובטוח יותר במכירותיה הפומביות. בנוסף ל-eBay יש מספר רב של חברות העובדות עם PayPal. כתוצאה מן הקשר בין eBay ו-PayPal, חברת אמזון - אחד מעסקי הקמעונאות הגדולים ברשת, ומתחרה מרכזית של eBay - אינה מאפשרת לרכוש מוצרים דרכה באמצעות שימוש ב-PayPal. בחודש ספטמבר 2014 הוציאה חברת eBay הודעה רשמית על פיצול בין החברות והפיכת PayPal לחברה עצמאית.
בינואר 2008 רכשה PayPal את חברת הסטארט אפ הישראלית Fraud Sciences, העוסקת באבטחה של עסקאות מקוונות. בעקבות הרכישה, פתחה PayPal משרדים בתל אביב ברמת החייל, ובהמשך עברו המשרדים של החברה למגדל אלקטרה.
ביולי 2008 פתחה חברת PayPal את שוק המכירות למסחר גם בשקלים חדשים (NIS), בנוסף על שאר סוגי המטבעות המורשים באתר.
ברבעון השני של 2015, חברת PayPal רכשה את חברת Cyactive הישראלית מבאר-שבע. Cyactive עסקה בהגנת סייבר על בסיס חיזוי איומים עתידיים.
חוק וסדר: כוונה פלילית

תקציר העלילה

העלילה מתארת את עבודתם של בלשי "היחידה לפשעים מיוחדים" – יחידת עילית של משטרת ניו יורק החוקרת פשעים בעלי פרופיל גבוה, לרוב מקרי רצח. החל מהעונה החמישית הצוות מורכב משני צוותים קטנים, וכל פרק עוקב אחר צוות אחר וחקירה חדשה. 
'חוק וסדר: כוונה פלילית' נחשבת לאחת הסדרות האהודות פחות מבין סדרות 'חוק וסדר' האחרות. נטען כי הסדרה סובלת מחוסר פיתוח דמויות (חוץ מבלשים: גורן ואיימז), ממבנה שונה מאוד מהסדרות האחרות, וכי היא סבלה ממספר שינויים בצוות השחקנים שלא לוו בהסבר עלילתי לחילופי הדמויות, ואחוזי הצפייה בסדרה אף צנחו מספר פעמים. למרות זאת, ובזכות דמותו של הבלש רוברט גורן (וינסנט ד'אונופריו) צברה התוכנית פופולריות ודמותו של הבלש הצליחה להחזיק מעמד במשך תקופה ארוכה. דמותו של גורן נחשבת לאחת הדמויות המצליחות והמשפיעות ביותר מבין כל הדמויות בסדרות 'חוק וסדר' האחרות.
בניין IBM

בתרבות הפופולרית

הבניין מופיע בסרט האביר האפל כמקום בו נמצאים משרדיהם של התובע הארווי דנט וראש העיר אנתוני גרסיה.
אליענה אמדו לוי-ולנסי

ביוגרפיה

אליענה לוי-ולנסי נולדה ב-11 במאי 1919 במרסיי. בשנת 1930 עברה עם הוריה ל-Saint-Mandé שבקרבת פריז.
למדה פילוסופיה. התיידדה עם פרנסין בלוך, איתה קיימה קשר במשך כל חייה (ההתכתבות ביניהן נשמרת בארכיון של "כל ישראל חברים"). בשנת 1948 הצטרפה למרכז הלאומי למחקר מדעי (CNRS), שם למדה לתואר דוקטור.
לימדה פילוסופיה באוניברסיטת סורבון.
בשנת 1968 עלתה לישראל, ומונתה לפרופסור לפילוסופיה באוניברסיטת בר-אילן. הייתה לאשה הראשונה שמונתה לפרופסור באוניברסיטה זו.] עמדה בראש הקתדרה למחשבה פילוסופית בישראל ובעמים. זכתה בפרס האקדמיה למדע, מוסר ופוליטיקה בפריז, ובפרס איגוד העיתונאים והסופרים של צרפת. בשנת 1988 הוענק לה אות שנת הארבעים מטעם "מועצת ארגוני נשים בישראל".
בשנת 1942 נישאה למקס אמדו, ממנו התגרשה בשנת 1953. ב-1960 נישאה לפסיכיאטר קלוד וייל, ממנו התגרשה בשנת 1969.
נפטרה בירושלים ב-10 במאי 2006.
במחקריה עסקה רבות ביחס שבין יהדות ופסיכולוגיה. פרופ' שלום רוזנברג מספר על כך:
זוכר אני אחת מהרצאותיה שנשאה לפני יותר משלושים שנה, בכנס בו השתתפנו. היא דנה אז בפנים נוספות של היצר הרע, המוות, הוא ה'טַנַטוֹס' שפרויד הוסיף ל'אֶרוֹס' בעקבות מלחמת העולם הראשונה. יצר זה, המתבטא בחיפוש הרפתקני של המוות ומשחק אתו, נוכח באלילות, בנצרות ובעולם המודרני. אך אמדו-לוי טענה שיצר זה מושפע באופן מכריע מהתרבות, ומכאן ההתנגשות החזיתית שבינו לבין המצווה היהודית הבסיסית: 'ובחרת בחיים'.
— שלום רוזנברג, בכל לבבכם, באתר "הגות יהודית"
סאלמה

סאלמה (באסטונית: Salme) היא נפה אסטונית במחוז סארה. היא ממוקמת בדרום האי סארמאה. בצפון-מערב נמצאת נפת קארמה, בצפון קארלה ובצפון-מערב למאנדה. בדרום נמצאת נפת טורגו.
שטחה של סאלמה הוא 115 קמ"ר. בשנת 2006 אוכלוסייתה מנתה 1,296. היישוב הגדול ומרכזי בסאלמה ("בירת הנפה") הוא העיירה סאלמה (583 תושבים) שעל-שמה נקראת הנפה, וישנם גם 24 כפרים נוספים. 
סאלמה ממוקמת בבסיס חצי האי סורבה, והיא מעניינת לחובבי-טבע ולתיירים. בשנת 1944 קרבות קשים רבים התרחשו בין החיילים הגרמנים לבין הצבא האדום, בנסיגת גרמניה הנאצית מאסטוניה. היום עדיין יש שרידים של בסיסים צבאיים ואנדרטה סובייטית.
בשנת 2008 התגלו שרידיהן  של  שתי ספינות עתיקות באדמת הכפר סלמה אשר שינו את מהלך ההיסטוריה הימית. אלה שברי האוניות העתיקים ביותר שנמצאו באסטוניה ושויכו למאה ה-8. באחת הספינות התגלו שרידי שלדים של שבעה אנשים, שתי חרבות, זוג ראשי חנית, כעשרה סכינים, חתיכות משחק וכמה קוביות.
אז'ן לביש

חייו

אז'ן מארן לביש נולד בפריז במשפחה בורגנית מבוססת. אביו, בעל חנות מכולת סיטונאית, הקים מאוחר יותר בית חרושת לגלוקוז ביישוב ריאיי-מאלמזון, בפרברים המערביים של פריז.
לביש עשה לימודי תיכון ב"מכללת בורבון", שנודעה לימים כתיכון "קונדורסה" וסיים בשנת 1833 את מבחני הבגרות במגמת ספרות1833. באותה שנה נפטרה אמו והורישה לו אמצעים כספיים משמעותיים. מסיבה זו ומשום משיכתו אל הכתיבה היוצרת, לא הזדרז להירשם לאוניברסיטה. בשנת 1834 ערך, ברשות אביו, מסע לאיטליה יחד עם מספר חברים. (אחד מהם -אלפונס לבו, ששיתף פעולה איתו בכתיבה תחת כינוי העט "אלפונס ז'ולי").
בשובו כעבור חצי שנה מן הטיול, התחיל לימודי משפטים פרסם סיפורים קצרים במגזינים שונים. התחבר לאוגוסט לפארן (Auguste Lefranc) ולמארק מישל (Marc Michel) בהקמת צוות שיתוף לכתיבת מחזות תיאטרון. השלושה אימצו את שם-העט המשותף "פול דאנדרה" (Paul Dandré)
להפתעתם מחזותיהם התקבלו והוצגו ללא דיחוי. ייתכן שסייע בכך קרבתו המשפחתית של אוגיסט לפראן עם אז'ן סקריב, שהיה בן דודו.
בהתחלה המחברים הצעירים הוציאו מתחת ידם דרמות, מתוך מחשבה שזהו הז'אנר התיאטרוני המכובד ביותר. בראותם כי הצלחתם בכך מוגבלת לביש וחבריו, שבורכו באופי עליז ודמיון פרוע, פנו בסופו של דבר לכתיבת סוגות שונות של קומדיות:וודווילים, פארסות, "פּושאדות" (pochade), מופעי "רוויו", או תערובות של אלו.
התחיל לכתוב ב-1837. בהתחלה התפוקה הייתה צנועה:שניים - שלושה מחזות בשנה, לפעמים אף אחד בגלל נסיעות לחו"ל.
כתב בשנים הראשונות גם את הרומן היחיד שלו La Clé des champs ‏ (1839). אחרי שנת 1848 פריון עבודתו עלה עד ממוצע של עשרה מחזות לשנה (עד שנת 1859),כשיצירתו המצליחה ביותר הייתה "כובע הקש האיטלקי" בשנת 1851.
בסיס הדרכה

בצבא ההגנה לישראל, בסיס הדרכה (בראשי תיבות: בה"ד) הוא גוף האחראי על ההכשרות המקצועיות לחיילי החילות השונים. 
בצה"ל מספר בסיסי הדרכה, המכשירים חיילים במקצועות שונים. רוב בסיסי ההדרכה מקיימים הכשרה ראשונית במקצועות השונים (המתבצעת לאחר הטירונות), הכשרה מתקדמת וכן השלמה חילית של קורס הקצינים (אם כי ההשלמה החילית של קציני החי"ר מתבצעת בבית הספר לקצינים עצמו). רוב בסיסי ההדרכה הוקמו בשנות ה-50 של המאה ה-20, ובשנת 2007 עמד מספרם על למעלה מעשרים.

היסטוריה

בעבר הטירונות הכללית נערכה בבסיס טירונים מיוחד, ורק לאחר מכן הופנו החיילים להכשרה במקצועם הספציפי. בשנת 2005 החל צה"ל ביישומה של תוכנית "טירונות בסמכות". התוכנית נועדה להעביר את הטירונות לאחריות היחידות בהן ישרתו החיילים, ולצמצם את מספר בסיסי הטירונים שהכשירו חיילים לכלל צה"ל. לפי התוכנית, החייל מגיע לבסיס ההדרכה של החיל בו שובץ כבר ביום הגיוס, עובר שם את הטירונות. עד כה, יושמה התוכנית בחילות התקשוב, המודיעין, הלוגיסטיקה, החימוש, החינוך, השלישות, האוויר והים.
ב־1 בדצמבר 2003 הונחה אבן הפינה לפרויקט עיר הבה"דים, לפיו יעברו בסיסי ההדרכה ממחנה צריפין ובסיסי הדרכה נוספים (של חיל המשטרה הצבאית וחיל החינוך והנוער) אל מחנה ענק בגודל של כ־200 אלף מ"ר, שיוקם בסמוך לצומת הנגב. באפריל 2007 אישרה ממשלת ישראל את הפרויקט, וכיום (2016), שבעה מבסיסי ההדרכה כבר השלימו את מעברם לעיר הבה"דים.
גורוזאורוס

קינג קונג בורח

בקינג קונג בורח, גורוזאורוס הוא אלוזאורוס ענק מהאי מונדו. הוא תוקף ומנסה לטרוף את הדמות הנשית הראשית, סוזן ווטסון. קינג קונג מגיע להציל אותה ונלחם בגורוזאורוס כששובר בסופו של דבר את לסתותיו של הגורוזאורוס.

השמדת כל המפלצות

בהשמדת כל המפלצות, הגורוזאורוס עצמו מופיע באי המפלצות. בסרט, החוצנים משתלטים על הגורוזאורוס באמצעות שליטת מוח ומשחררים אותו בפריז בכדי לזרוע הרס רב. הגורוזאורוס חוזר לעצמו וחוזר לאי המפלצות על-מנת להילחם לצד גודזילה, אנגירוס, רודן, מות'רה, מאנדה, קומונגא ומינילה נגד קינג גידורה והחוצנים.

מתקפת כל המפלצות

במתקפת כל המפלצות, הגורוזאורוס מופיע בקצרה בחלומות של נער צעיר.

גודזילה נגד גייגן

בגודזילה נגד גייגן, הגורוזאורוס נראה בקצרה מהלך להנאתו באי המפלצות.

כוחות ויכולות

לגורוזאורוס אין הרבה כוחות-על, אך יכולתו המיוחדת ביותר היא בעיטה הדומה לזו של קנגורו מצוי. יכולת נוספת היא דוקרן חד בקצה זנבו.
תעלת גרנד

תעלת גרנד (באנגלית: Grand Ditch או גם Grand River Ditch (תעלת הנהר גרנד), ובמקור North Grand River Ditch (תעלת הנהר גרנד הצפוני)) הוא מיזם הטיית מים בהרי נוור סמר, בצפון מדינת קולורדו בארצות הברית. אורך התעלה 21.3 קילומטרים, רוחבה 6.1 מטרים ועומקה 90 סנטימטרים בממוצע. פלגים ונחלים הזורמים מהפסגות הגבוהות של הרי נוור סמר מוטים לתעלה, החוצה את קו פרשת המים של אמריקה במעבר לה פודר בגובה 3,101 מטרים, וזורמים לנהר קש לה פודר לטובת החקלאים במישורים שלרגלי המדרונות המזרחיים של הרי הרוקי. את התעלה החלו לחפור ב-1890 והיא הושלמה ב-1936. התעלה מטה בין 20% ל-40% ממי הנגר מהרי נוור סמר, ומספקת בממוצע 25 מיליון מטרים מעוקבים בשנה. לתעלה יש השפעה משמעותית על האקולוגיה של העמק מתחתיה. שירות הפארקים הלאומיים של ארצות הברית נאבק באמצעות בתי המשפט למען צמצום כמות המים המוטים.

היסטוריה

תעלת גרנד נבנתה על ידי "חברת תעלת מחוז לרימר" (Larimer County Ditch Company), בעיקר על ידי צוותים יפניים, שעבדו עם כלים ידניים ואבק שריפה. המים הראשונים שהוטו זרמו דרך מעבר לה פודר ב-15 באוקטובר 1890. "חברת אספקת ואגירת מים" (Water Supply and Storage Company) קיבלה בעלות על המיזם ב-1891. התעלה הוארכה כל שנה והגיעה לאורך של חמישה קילומטרים ב-1894.
אחרי הקמת הפארק הלאומי הרי הרוקי גרם הביקוש הגובר למים ליצירת אגם לונג דרואו (Long Draw Reservoir), והשטח שנדרש עבור המאגר נלקח מהפארק בהחלטת קונגרס ארצות הברית ב-1923. אגם לונג דרואו נפתח ב-1930. תעלת גרנד הוארכה פעם נוספת בספטמבר 1936 ל-23 קילומטרים, וגם פעולה זו דרשה אישור הקונגרס משום שהתוואי עבר עתה דרך פארק לאומי.
במאי 2003 נפרץ קטע בן 30 מטרים כ-3.9 קילומטרים דרומית למעבר לה פודר, המים שטפו במורד המדרון ולתוך נהר הקולורדו. השיטפון הותיר צלקת נראית לעין על המדרון: 20,000 עצים נפלו ו-36,400 מטרים מעוקבים של המפולת נחתו בערוץ לולו (Lulu Creek) ובמקורותיו של הנהר קולורדו. "חברת אספקת ואגירת מים" הגיעה להסדר לשלם 9 מיליון דולרים דמי נזיקין לפארק הלאומי הרי הרוקי. הצפות תקופתיות של התעלה, שבהם השיטפון של שנת 2003 הוא דוגמה אחת בלבד, הותירו שפוכת על כל הצד המערבי של העמק. הצד המזרחי לא הושפע.
תעלת הנהר גרנד נרשמה במרשם הלאומי של מקומות היסטוריים (National Register of Historic Places) ב-29 בספטמבר 1976. אפשר ללכת לאורכה החל בתחילת שביל בואן/בייקר (Bowen/Baker Trailhead) בפארק הלאומי הרי הרוקי.
פונקציית ספוג

בקריפטוגרפיה, פונקציית ספוג (sponge function) היא דרך להרחיב פונקציית גיבוב לפונקציה קריפטוגרפית כללית שהקלט והפלט שלה באורך משתנה. פונקציית ספוג מיישמת מבנה ספוג (sponge structure) שהוא מבנה איטרטיבי פשוט המבוסס על תמורה או טרנספורמציה פנימית הפועלת על קלט באורך קבוע, שמקבל קלט באורך משתנה ומפיק פלט באורך משתנה. פונקציית ספוג מאוד גמישה ויכולה לשמש כצופן זרם שבו נדרש קלט קצר ופלט ארוך או כפונקציית גיבוב וקוד אימות מסרים שבהם הקלט ארוך והפלט קצר. מהיבט תאורטי פונקציית ספוג משמשת כמודל למבנה קונקרטי של פונקציית גיבוב עם גישה לזיכרון פנימי. פונקציית ספוג אקראית מקבילה לאורקל אקראי, למעט אפקט הזיכרון הסופי (התנגשויות הן בלתי נמנעות). לכן יכולה לשמש כחלופה למודל אורקל אקראי כדי לבטא טענת ביטחון.

מודל ביטחון

בפונקציית גיבוב עם פלט קבוע מקובל היה בדרך כלל להשוותה מול אורקל אקראי, אולם זה השתנה בעקבות גילויים חדשים בעשור האחרון. יש לזכור שהיות שהמצב הפנימי סופי והפונקציה איטרטיבית - היא מעבדת את הקלט בלוק אחר בלוק, בהכרח שיהיו התנגשויות, זאת לעומת אורקל אקראי תאורטי שאצלו לא קיים מושג "מצב" ואין לו התנגשויות. מסיבה זו אי אפשר להשוות ישירות למודל אורקל אקראי. אלטרנטיבה טובה למודל אורקל אקראי בהקשר זה היא מבנה ספוג אקראי שהוא מבנה תאורטי שהפונקציה הפנימית שלו  היא פרמוטציה אקראית שנבחרה באופן אחיד מטווח הפרמוטציות האפשריות מעל  סיביות. למעט האפקט שנובע עקב מגבלת הזיכרון הסופי. מהיבט תאורטי כשמנתחים ביטחון פונקציית ספוג לפי מודל זה מביאים בחשבון גם את הפרמטרים קצב וקיבולת. במצב אידיאלי אומרים שביטחון הפונקציה הוא במונחים של הקיבולת , כלומר התקפה גנרית שאינה מנצלת חולשות ספציפיות בפונקציה הפנימית תהיה בסיבוכיות  לפחות. במילים אחרות מוכיחים שכל התקפה מוצלחת נגד המבנה עצמו משליכה בהכרח שניתן להבחין בין תוצאת הפרמוטציה שהמבנה משתמש בה לבין מחרוזת אקראית ומכאן שהיא אינה טובה לשימוש.